تورک قیزیل آیی، افغانیستانین بامیان ویلایتینده احتیاجی اولان ۳۵۰ عائله‌یه ارزاق یاردیمی ائتدی.
تورکیه‌دن افغانیستانا اینسانی احتیاجلارین قارشیلانماسینا قاتقی وئرمک اوچون گؤندریله‌ن "یاخشی‌لیق قاتارلاری"نین ۴.جوسونون داشیدیغی لوازیمین بیر قیسمی بورادا یاشایان ۳۵۰ عائله‌یه مراسیمله تحویل وئریلدی.
مراسیمده چیخیش ائد‌ن تورکیه‌نین کابل‌دا‌کی ائلچیسی جهاد ارگین‌آی، جمهورباشقانی رجب طیب اردوغانین گؤستریشی ایله ایچ ایشلری باخانلیغی ایله آفت و عاجل دوروم یؤنتیمی باشقانلیغی (آفاد) اؤنچولوگونده تشکیل ائدیله‌ن و افغانیستانا گؤندریله‌ن "یاخشیلیق قاتارلاری"نین آپاردیغی یاردیملارین اؤلکه‌نین هر یئرینه چاتدیریلدیغینی بیلدیردی.
بامیان والیسی مؤولوی عبدالله سرحدی ده تورکیه‌نین ایسلام جغرافیاسیندا باش وئره‌ن اینسانی بحرانلاردا هر زامان مسلمانلارین یانیندا اولدوغونو ایفاده ائد‌رک، افغانیستانا ائدیله‌ن یاردیملارا گؤره تورکیه و تورکیه قوروملارینا تشکور ائتدی.
